
DHIAL 


Adhialo bigni ne wuonwa Bilasto Akumu 
Nyokoko Aum, e chieng” ikne January 31st, 
2004. Kaka rapar mar ngimane gimago duto ma 
notimo mondo okel dongruok ne ji duto.. Nohera 
somo koda dongruok. Mani ema omiyo wamiyi 
bugni. Isome kiparo ni in iwuon e drep ngimani. 


KWAN MAR ACHIEL 


Nyangi gi Otis gin nyithind Gor gi Ayot. 
Nyangi en nyako to Otis en wuoyi. Gor 
wuongi koda Ayot mingi gin jopur. .Gidak 
e puothgi man e tiend got moro ma 
nyadundo midendoni God Nyithindo. Odgi 
oger maber moluoro. Wiye oum gi lumb 
yweywe mopie mochanore mayom. Udi 
moko bende ni e dalagino. En dala 
maduong’, 

Gor gi Ayot kano pesa ma giyudo e gik 
ma gipuro. Gidwaro gero od matafare 
mawiye opanga. Gitiyo matek. Nyithindgi 
ma Nyangi koda Otis bende gipuonjo tich 
matek. 

_ Giduto gichiewo gokinyi mang'ich thi. 
Gor yawo rangach ne dhok minyiedho. 
Koro gichako tije dala gi mag puodho. Gor 
rango i dala mondo one ni gik moko duto 
nikare. 

Ayot bende loso ne Nyangi gi Otis 
chiemb okinyi. Bang'e oywecho kendo loso 
ot kaka owinjore. En gi tije mathoth 
miwuoro ei dala kanyo. 


E kinde gi Nyangi koda Otis yweyo laro 
moluoro odgi kendo neno ni oler. Bang’ 
ma gikawo ndope gisom bogo pi e soko 
mokuny machiegni gi odgi. 

Gisombo pi gipong’go mbero ma dhok 
modhoe. 

Ka gisesombo pi moromo koro gikawo 
moko giluokorego. Ka ayeto - gidonjo ot 
giruako lepgi mag sikul. 

Ka giseruakore, gibet e mesa mondo 
gicham chiembgi mar okinyi. 

Pile gichamo chiemo mopogore opogore. 
Kamoro gi madho nyuka gi rabuon, kata gi 
mariwa. Samoro gimadho chai gi mandasi 
gi mikate. Kata chai gi nyoyo kata - gi 
rabolo motedi. 

Ndalo keyo to ginyalo madho chai kata. 
nyuka gi oduma mobul kata moboki. 

Samoro bende gi madho chai gi njugu 
manumu moboki, kata mochiel. 

Bang’ chiemo girudo lekegi ka ayeto 
gikawo 
mifukegi mag buge. Koro gireto gidhi sikul. 

Kwang'a gi Wara gin jotich Gor gi Ayot. 
Kwang’a rango jamini kendo npisiha 
dhok. 

Wara ma en jatichgi machielo yweyo 
kar gwen kendo kwanyo tong’ duto. 
Ondiko kar kwan tong’gi e buk, bange 


6 ; : | 


oketogi e odheche. Pile bende gikonyo gi 
tije moko mag dala kendo e puodho. 

Kinde mag pur, gimondo e puodho. 
Giwuok kar kok gwen mar ariyo. Mano en 
saa apar gachiel kanyo. Nyisoni ginindo 
chon kar saa ariyo motieno. E kindego 
Ayot tedo chon moloyo kaka otedo pile. 
Joode chiemo chon kar saa achiel kanyo. 

Ayot gi Gor gin jopith bende. Gipidho 
rombe, dhok, diek koda gwen. Dhok gin 
godo mag wasungu gi mag nya-Luo ma 
ruedh pur. 

Dhok minyiedho gin godo auchiel mag 
deri. 

Mag pur ma nya-Luo gin godo 
ang'wen. 

Nyiroye bende nitiere mogwaro. 

Dhiang’ achiel oyieyo chiegni nyuol. 

Dhok moko abichgo gin dwesni. Gin 
dhok mosenyuol. 

Roye ma buong” koda nyiroye bende 
gin godo. 

Dwesini ariyo kuom dhogi auchielzo 
gin jochak malich. Inyiedhogi chai 
mathoth. Chegego gitero e dukni kuma 
ing'iewogie. 

Rombe gin godo piero adek. Diek gin 
godo apar gauchiel. Nyirombe gi nyidiek 
bende nitie mathoth. Gwen bende Gor 

gini bende jopidho gwen. Gipidho gwen 


moromo mia auchiel. Gin gi tong’ 


mogundho. 

Gitero tonggi e chirni koda otende 
madongo. Jomoko bende waro tong'gi 
kuomgi dhi hono kata chungo. Nyangi gi 
Otis ong’eyo tij puodho kendo gi hero 
konyo jonyuolgi ka achiel gi jotichgi. 

 Sikul bende gitiye matek. Pile gibedo 
namba maber. Ok gigo goro. Nyangi nyaka 
ne chak sikul osiko en namba achiel pile. 
Otis bende temo, ma namba adek ok weye 
oko. Nyithindogi liet ka pas e kwano! 


KWAN MAR ARIYO 


Chieng wuok tich moro, ondiegi 
nochako ywak chon kata ka chieng” pod 
ok nopodho. Mani notimore nikech koth 
ne biro ma nochido piny chon nono. Otis 
ne luor malich. Bang” kinde matin nii, to 
koth nochako mana chwe pe madongo 
machal mana gi kite. To mano ne doko 
koth! Yawa ne en koth matiende oywak! 
Yamo ne kudho, to polo bende ne 
piachore malich. Mudho nolil mandiwa, 
Ne en otieno marach. Tula bende ema 
noywak otieno tulu. 

Nolokore kodh ajiki gi yamb angieng'a. 
Nochwe kuom seche. Bang'e nochok mit 
nyithindogo nindo notero nyaka kiny 
gokinyi. Koro onge ng'ama ne nyalo paro 
ni gimoro marach ne nyalo timore. 

Kapiny noru gokinyi, ne giyudo ni kare 
polo nogoyo dala moro machiegni kanyo. 
Kendo nonego dhako gi chuore e ot. Bende 
nowang'o jambgi matindo duto koda gwen 
te. Nyangi kaka ne opuonjigi e skul ni 
inyalo geng'o polo mondo kik goyi. E 

skunde mathoth polo ne goyo, kendo ne 
hinyo nyithind skul kata nego moko. 

Gor nobuok malich ka nodhi yawo kul 
mondo Kwang'a obi onyiedhi. 

“Mama, Nyangi, Otis, bi uneye.” Gor ne 
oluongo joode mapiyo piyo. 

“En ango Baba?” Nyangi noriyore piyo 
owuok mondo odhi oneye gima wuongi ne 
luongogine. 

“Ah, mos, yawa!” Nyangi noywak ka 
ochung’ but wuon. Otis gi mingi bende 
nobiro mochung’ ka ong’eng’ nono. Ne 
giwuoro masira ma noseyudogi. Yamo 
nowalo abich rombgi modiro kucho. Eka 
ondiegi bende nokunyo tiend abila ma 
nodonjo monego rombe piero ariyo gadek. 
Matin kende ema nodong’. Kor diek ok 
ne gidonje. 

Gor gi jaode ne jochung’ moling’ thi. 

“Ginegogi to dak gichamogi duto. 
Ondiegi kare ok jowuoro. Kare ikwinyogi 
akwinya?” Nyangi nowuoro. 

“Ma e kaka ondiegi timore,” wuon 
nowachone. “Kamoro ginego rombe manie 
abila te. Ka ayeto gichamo manok kende. 
Modong’ giywayo gidhi gipando kamoro 
kaka tiend aora, kata e bath yawo. Bang’e 
gibiro gigolo ma ne gikanogo gidhi 
gichamo nyaka chieng’ moro gitiekgi”. 

Kwang’a gi Wara bende ne jobiro mondo 
oneye gima nosetimore gotieno ka ne 
ginindo. Ne giwuoro!. 

“Ma wach manade? Ayot nopenjo. “Kara 
wagolgi, waluong ji okonywa yang Ko) gi 
mondo wago milome ji obi ong “ew ring'o 

“Mano ber.” Gor noyie gi paro jaode. 
Kendo ne gi oro Nyangi koda Otis. owadgi 
mondo odhi oluong joma nodak kodgi 
mac hiengni obi okonygi yeng'o. 

Gor gi jotije ne jochako ywayo kendo golo 
rombego oko ei abila. Ne giketogi e tiend 
chiel kama ne ibi yang 'gie. Matin nono ni 
to j#nobiro mogwaro’. Jogweng’ noyuoro gi 
pelni to gi opengni. 

Tich notiyore kanyo piyo piyo nono. 
Kane dhi romo saa auchiel kanyo, to- 
ng’ato moro ni Akoko nogo duonde piny 
luongo ji mondo obi ong'iew ringo. Nokok 

ni, “ kuri, kuri, omiyo, omiyo, ma miyooo, 
pr rors omiyo, Kuri, kuri, kuri, 
mamiyooo, kuri, kuri...” 

Mani e.kaka ne iluongo jong’iewo ka re 
oneg chiaye. matin kata dhiang’. Bakaar: "3 
kinde matin kende to dala Gor nopung' a 
joma ne dwaro ngiiewo ring’o. 

Jomoko nobiro gi pesa, jomoko nobiro gi 
bel, oduma, oganda, ng'or, njugu mondo gi , 
wilgo ringo. Dhako moro bende nosieko 

mana gi nanga mar mita achiel. En 
bende nondusne ringo mana mabup 
chuth. | 

Gor gi Ayot noyie kawo gimoro amora. 
Mama moro bende nokelo okapu maber. 
Jaduong’ moro mi dendo ni Tindi bende 
nokelone joka Gor nyaguok matin mondo 
gipidhi. “Dine un gi guok dine ogweyo 
mochiewou. Ondiek ok dine otimo tim 
malich kama.” "o 

“Guogiwa ariyo yande otho,” Nyangi 
noduoko jaduong’no. 

“Kata otho nyaka upidh moko kendo. 
Mani guou. Nyangi gi Otis, Uwinjo? 
Akelonugo. Upidhe ulose maber. Obiro 
dongo piyo piyo nono.” . l 

“Erokamano, Jaduong’, Tindi.” Nyangi gi 
owadgi nokawo nyaguok gi mor malich. 
Ne gichake ni Pilu. 

Kar odhiambo kanyo noyudo ka ji 
noseng'iewo ring rombego modong’ mana 
matin. Cham, pesa koda gik moko ma 
nong'iewogo ringo ne thoth. Noromo 
ngiewo rombe mathoth madwaro romo gi 
mane ondiegi onego ka. Kata ka norem to 
norem mana matin kende. 

Mbaka ne tek. Jomoko ne wacho ne 
Gor ni mondo owe pidho rombe. Opidh 
diek nikech diek lende. “Da rombegi bed 
diek, ondiegi ok dine onegogi. : Dine gi 

goyo koko ma gichiewou.” 

“Wabiro neno ane gima ber timo bang’ 
ma,”Gor noduokogi. 

-“Awuoro malich gima osetimore ka 
kawuono. Omiyo: an ok adwar chamo 
ring'ogo.”Otis nowachone Nyangi. “Bende 
ok adwar kata neno ring'ogo gi wengena. 
Ondiegigo okethonwa rusa. Agombo mana 
ni onego ne bed ni wadhi sikul.” | 

“An bende,” Nyangi nodwoko owadgi,“Ok 
adwar kata mulo ring'ogo. Wawachne 
Mama otednwa alot.” 

Wachni ne lich ne: Nyangi gini. Ne 
giwuoro ni — ondiek noturo ot maneg 
rombe. Kare ondiek ne nyalo turo ot 
maneggi macham achiel kuomgi? To 
machielo oting’o odhi okano e tiend yawo 
moro ma ne ni but dalagi kanyo! Nyithindo 
ariyogi ne luor sidang’ kata mana gi 
odiechieng’ ka ondiegi pod ok nonego 
rombgi. 

Koro wach ondiegi gi rombe ni, nomiyo 
gimedo bedo moluor sidang’. Otis’ to ne 
luor marach nikech bende ne pod otin. 
Kargi ariyogo, ne gipenjo Jopyuoigi penjo 
mathoth. 

_ Bang’ mani, ka koro jonyuolgi nowuok, 
Nyangi ne kawo debe ma iye ni nono, 
kendo: nogoyo matek. Nowachnegi ni 
ondiek oluoro koko mawuo kaka mar debe 

man nono migodyo. Kerido nirkahelgiwipjo 
koko no to ne gibiro ringo. 

Gor noparo ahinya ka owuoyo gi Ayot 
jaode kuom gima onego gitim. Nyithinde, 
Nyangi koda Otis, nodagi ni wang'ni kik 
gipidh rombe mathoth..“Rombe mathoth 
biro kelo ondiegi. To ondiegi nyalo chamo 
rombe kendo chamowa.” 

“Awinjo.” Wuongi. nonyiero kane 
.giwachone kamano, “Wabiro neno gima 
ber timo. Kik uluor.” 

Gor noparo ni ok nobi pidho rombe 
mathoth kendo. Nobiro weyo mana manok 
ma ondiegi ok nonego ka. 

Pesa ma ne giyudo e ring rombe nobiro 
yawogo puodho. Ne giyiere gi Ayot ni 
gibiro medo pidho alode e tiend nora ma 
nokadho machiegni gi dalane. 

Gor gini ne jochako pidho nyanya, 
kabich, kitungu, pilu pilu hoho. Magi gin 
apilo ma ok kech, koda apilo matindo ma 
idendo ni kamlar, sukuma wiki, alot boo, 
apoth, karat, rabwond nya-Luo gi rabuond 
ngwachi, bende ne gipidho mathoth. 
Rabolo tieng’ mopogore opogore, gi niang” 
bende nomedo kare. 

Tich nomedore e puodho. Gor kende gi 
“Ayot, nyithindgi ariyogo gi jotich ariyo ok 
ne nyal. Omiyo nochunogi mondo giyud 
jotich moko mondo okonygi. Hawi maber 

ne giyudo mon ariyo koda chuo ang‘wen 
marikni mong'eyo tich. Koro ne gin gi 
jotich aboro. Tinga matin mar Kobota 
bende ne ging ’ewo. 

Kuom higni mogwaro, moluwore, koth 
nochwe maber motamore nono. Gik Gor gi 
Ayot nonyak makech. Ne gimor kendo ne 
gidwoko ne Nyasaye erokamano maduong’. 

“Kara inyalo goli e tich maduong’ ma 
idog dala, ibed japur motegno ma iyud 
mwandu?” Jothurgi Gor ne penjore kendo 
wuoro ahinya gima ne Gor gi jaode timo. 
Nikech Gor gi Ayot ne gin gi digri to ne 
giduogo dala ma gimako kwer kendgi. 
Kendo ne giyudo mwandu maber. 
Nyithindgi ne somo kendo ne gidak maber. 

Wach birogi dala nochakore ka nothulgi 
oko e tije madongo ma ne gitiyo. Yawa 
noteng’ lwetgi e mogo. Nyisoni nomosgi 
kata miyogi- golden hand shake. Bang’ 
mos achuneni, nomigi pesa moro matin. 
Koro ne 'giwuoyo ma giwinjore ni kar 
ladhore ei Nairobi to ber giduog dala gipur, 
giluw yore pur manyien. - 

Wuon Gor ne nigi lowo eka piero ariyo 
gabich e skim Muhoroni. Kani ema Gor gi 
joode nodakie. Lowono ema ne gipuro. 
Jaduong’ noseweyo tich ma noyudo aheri 
ne duto maber. Koro nodok dala ka-Luo, 
“kuma nonyuole. 

KWAN MAR ADEK 


Bang’ higni apar kende, Gor giri koro ne 
riembo mitoka. mar oyiwe - pick-up. Ayot 
jaode bende Nyasaye nomiyo nyathi ma 
wuoyi ma ne gichako ni Songa. Nyangi gi 
Otis nohero Songa nyathigi mati gi hera 
malach. Kendo ok ne giyie oywagi. Ne 
gilawo ting’e kinde duto. 

Jonyuol Gor ma nodak thurgi 
Kanyamkago, nosewuoyo marach ni, 
“Hapwa rach, Gor gi chiege ogol e tije 
madongo Nairobi. Giduogo gipuro e tiend 
aora kama joma ok osomo ema onego bed 
ni pure!” Kata joodgi Ayot bende ne ok mor 
ngang’. Ne giwuoyo malit gi ich wang’. 

Koro bang’ higni apar kende jonyuolgi 
ne neno gima Gor noseneno chon. Koro 
ne gidhi gi limo Gor gi nyithindo-ma gitiek 
ndalo mogwaro. Kindego kane gilimogi, ne 
gihero goyone Nyangi koda Otis sigendini 
mathoth kaka: 

Opoko ma nolokore dhano, Ondiek koda 
apuoyo, Nyabul oyieng' mathoche tindo, 
Gweno gi otenga,Sigand Apuoyo gi ondiek 

koda moko mathoth. Pile ne gichako gi 
ngeche. Nyangi gi Otis bende nong’eyo 
ngeche kendo kamoro ne gigolo ma ne 
tamo kata dagi gi kwargi yudo tiendgi. 
Mani en achiel kuom ngeche ma Nyangi 
nokuongo owacho ne damare gi kwar 
mare. Tiend ngero ni notamogi yudo: An gi 
dhok adek kendo dhano te,kata nyathi 
matin ni koda. An ang’o, kata ng'a? 
Duoko: An sirwaru kata abaka 
Machielo ne en ni, 
Apeko wang'a makwar diriyo odiechieng’. 
An ng'a? 
An wang’ chieng’. Apeko wang'a gokinyi ka 
awuok, kendo odhiambo ka podho. 
Tuke gi wende nyithindo moko bende ne 
gipuonjogi. Magi e moko kuom wende gi 
tuke mane gipuonjogi: 


1. Nyarombo mee, mee. 
-Nyarombo mee, mee. 
Miya nyathina, mee. 
Acham godo obwanda,mee. 
Miya nyathina, mee. 
Ocham godo obwanda , mee. 


Nyarombo mee, mee. 
Nyarombo mee, mee. 
Miya nyathina, mee. 

'Acham godo obwanda, mee...(muo kar 
ndalo mihero) 


2. Ng'ielo ng’ielo, ng’ielo jadhogre, ngielo, 
Ng'ielo ng’ielo, ng’ielo jadhogre, ngiielo. , 
Ng'ielo ng'ielo, ng’ielo jadhogre, ng'ielo. 
Ngielo ng’ielo, ng’ielo jodhogre, ngielo. 
Ng'ielo ng’ielo, ng’ielo jodhogre, ng’ielo. 
Ng'ielo ng/ielo, ng’ielo jodhogre, ng’ielo 
(nuo kar ndalo mihero) 


3. Atung rombe, atung rombe, atung 
rombe, atung rombe,, atung rombe , 
ahum; ahum, atung rombe, ahum 
ahum atung rombe.(repeat many times) 
Atung rombe atung rombe, atung 
rombe atung rombe, 
ahum ahum atung rombe ahumahum 
atung rombe.(nuo kar ndalo mihero) 


4, Nyithindo matindo watugi koda kidi, 
watugi koda kidi, 
Nyithindo matindo 
watugi koda kidi, 
watugi koda kidi. 
Marogo, ganda rogo, 
Marogo, ganda rogo, 
Nyithindo matindo, watugi*koda kidi 
Watugi koda kidi 

Watugi koda kidi. (nuo kar ndalo mihero) 


5. Sililili Aloo, 
Aloo nyar Okelo, 
Ma nyuka ochielo iye, 
Asi chielo iye 
Asi, asi, asi chielo iye. 
Terere obando 
Terere obando winyo, 
Terere obando 
Terere obando winyo 


Waya ema odongo oyomba, 
Waya nyar gi wuora odongo oyomba, 
waya odongo oyomba, 
Waya nyar gi wuora odongo oyomba, 
waya odongo oyomba.(nuo kar ndalo 
mihero) 


7. Katolo bende ne ginyisogi kaka itugo. 


8. Kora ma itugo gi tago motit maber 
bende ne gipuonjo Nyangi gi Otis kaka 
itugo. 

9. Ombulu ma itugo gi koth ombulu 
makwar, kendo kaka kamoro omienyo 
bende ne inyisogi. 

10. Tugo machielo ma ne gipuonjogi tugo 
ne en piyo ngeta. 

Nyithindogo ne mor malich e kinde 
duto ma dagi koda kwargi olimogi. Dagi 
ma min Mamagi bende kamoro ne 
nolimogi. Wuon Mamagi nosetho. 

Gor gi jaode Ayot ne jodhi nyime 
makare gi. tij pur. Jambgi bende ne 
nyuolore kendo koro ne gin jopith 
mong'ere. Nyangi, Otis koda Songa 
owadgi matin ne dongo maber. Kendo 
Ayot nomedo tiyo matek sidang’. Ka mapile 
noriwo tij rango nyithindo, tij puodho 
kendo medo gi mar ot gi mag dala. 

Puothgi ne ber kendo ler. En ema ne 
ikelo ji nene kaka ranyisi mar japur 
moloyo e ma moko. Koro ne giseng’iewo 
mitokA machielo mar kar matin. Oyiwe 
cha ne en mar tije puodho. Mau.ieloni ne 
gi ringogo kata ka gitero nyithindo 
kamoro. 

Songa ne jahigni ang'wen. Nyangi . 


nosetimo penj mar klass aboro. Ne en. 
jahigni apar gadek. Otis koro ne jahigni 
apar gachiel. Ne en ja-klass auchiel. 

Chieng’ moro Gor nowachone Ayot ni, 
“Wang'ni wakawie rusa wadhi waywe 7 
matin. 

“Wakaw jumbe  ariyo kende.”Ayot 
noduoko jaode. Kendo ne giyiere gi Ayot 
ni mondo gikaw rusa mar jumbe ariyo. 

“Wadhi waluokre matin Mombasa e nam 
chumbi.” Ayot gi Gor ne joyiere kendo ne 
gichako mana chano gik moko. Ne gindiko 
ne jo-otel kuma ne gibiro dhi dakie mit ne 
ginwang’o kama ber. 

Gor nokwayo Sabina nyamin matin 
mondo odhi orit ne dala gi puodho. 
Sabina noyie timo kamano gi mor. Koro 
en ema ne giweye gi jotich mondo 
girangnegi.puodho gi dala. Omiyo Gor giri 
ne jodhi Mombasa ka chunygi yom. 
Sabina ne en maneja e kambi moro 
maduong’ ma nondiko ji matara. Ne en 
nyako motegno, mariek kendo marikni 
mong'eyo rito ji. 

Chieng mokuongo Gor giri ne joriembo 
ma gibuoro Nairobi. Kinyne ne gimondo 
kendo ne giriembo nyaka Mombasa. Ne en 
ndalo mar Agricultural Show mar Kenya 
ma Mombasa. Jopur duto man mwalo e 
dho nam kono ne romo Mombasa. Ne 
giromo mondo gi nyis kothe koda gik moko 
duto ma gipidho koda jamin bende. 

Mani noyudo ka Gor gini noseng’ado 
otel man e dho nam kama ne gidhi dakie 
Mombasa. Otel ma ne giyayotno ne ni 
kama opie kendo ma kwoyo odhure. 
Nyangi koda Otis ne mor malich nikech 
ne gidhi yweyo kendo neno Mombasa. 

Mombasa en achiel kuom mier madongo 
machon ma Kenya ka. Bende ne gibiro dhi 
neno show mar jopur ma mwalo kono- ~- 
Show jopur ma Mombasa higano ne 
duong! Ji nodhiye moa koni gi kocha e 
dho nam koda kuonde ma moko. . Chieng’ 
mokuongo mar show, pap nopong’ gi ji 
koda gik mopogore opogore.. Jo-ohala 
mopogore opogore bende mnotero.. gikgi. 
Moloyo to ne gin joma ne loso kata loko 
gik motenore gi kor ka pur.: Kata ji ajiya 
mathoth bende nodhi neno gik ma johala 
koda jopur ne nyiso. Moko ne gin gik moa 
oko, moko miloso thurwa ka, koda nyak 
moa e puothe gi jamini bende. Ji nodich, 
riyore, dhirore, kendo tuomore koni gi 
kocha, ka gidonjo e pap maduong'no. 

KWAN MAR ANG’WEN 


Kindeni ema Songa nobuodho e liet 
joodgi molal negi! Kendo onge kata achiel 
kuomgi ma ne nyalo wacho kaka notimore. 
‘Ne chalo hono, yawa. Songa nyathi Gor gi 
Ayot matin nolal negi moduono aduona 
dichiel, molal limiru. 

Nyathino norwenyoei oganda 
magalamoro ma ne nie pabno. Ne gipenjo 
kendo range kuonde duto, to ok ne ginyal 
yude! Koro ne gigoyo ripot ka polis mane 
ni e pap kanyo, to onge ngama noseneno 
nyathi moro ma nolal. Piny nochamo Gor 
gi chiege kaachiel gi nyithinde madongo 
ariyo: Nyangi gi Otis. Nyathi nolal e lwetgi 
mana ka oyuma nono, yawa. Mano ne 
doko wach! 

“Nyathini nowewa kanye, koso saa 
adi?” Ne gipenjore ma giol. Nikech ne 
gipo mana ka oonge. Songa nolal mana 
koyuma. 

Piny nochido molokore otieno ma onge 
wach moro amora ma ne joka Gor owinjo | 
kata yudo kuom Songa. Nyathi Gor gi Ayot | 

ma jahigni ang’wen mopugno, ma jaber, 
ma wangene Beny arienya nolal mana 
kamano. 

Kinyne Gor nomondo ka jolendo mar 
radio gi television. Nodhi e opis mar Voice 
of Kenya man Mombasa. Nogoyo .rinot, 
kendo. chiwo. kaka kit wuode ne chalo. 
Jogo bende nogoyo milome saa adek, saa 
abiriyo, saa achiel modhiambo, saa adek, 
kendo saa abich. Kata kamano, hawi 
marach, onge ng’ama nowacho ni noneno 
nyathi moro ma nolal machalgi Songa. 

Ndalo mar ariyo bende nokadho ma 
onge wach ma ne giwinjo. Koro ne giling 
ma onge ng’ama ne wuoyo. Dhogi 
nomoko. Ne giwuok mondo. gidhi girang 
kendo gidwar nyathigino ka moro amora e 
pab show. Hawi marach Songa ne onge, 
yawa. Chieng’ mar adek bende piny noling’ 
aling’a. Dhogi nomedo moko adier.. Ne 
gichako giriyo e pap to onge gimoro kata 
wach moro ma ne giwinjo kuom lal Songa. 

Ndalo mar ang'wen nyaka Songa ne lal | 
koro ne gikia kata gima gitim. Ne gidhi ei 
taon ka polis maduong’. Ne giparo kamoro 
dipo ka ne ginyalo tuomore gi nyathi ka en 
gi jal ma nokwanye. Picha nyathino ma 
wuongi ne tingo e kirope koro nochako. 
ochiwo kendo ne polis. Kendo ni kamoro. 

bende jalma nokwanyeno ne nyalo tere ir 
polis mondo ogo milome ni nyathi moro 
okwany. Hawi marach ne onge gima 
kamano. Ne gidok chon e otel. 

Ji ma nong’eyogi ne goyonegi simo e otel 
kendo timonegi mos. Kar odhiambo 
kanyo, simo moro nobiro. Ng’ato ne dwaro 
neno Gor, piny e nyim otel. 

“Ero alor alora sani. Arwako T sat ma 
rachar. An gi chiega gi nyithinda ariyo.” 
Gor noduoko. “Biuru wadhi.” Nowachone 
jaode gi nyithinde. “Ng’ato dwaro nena.” Ne 
gilor piyo piyo ka gia e grofa mar ang'wen 
kuma ne gidakie. Ok ne gidwar kawo 
sigol kata lift maringo mondo olorgi. 

Chakre chiéng’ ma nyathigi nolalno, Gor 
gi Ayot pod ok nochiemo gorng’o. Kaka a 
wasewachono, mbaka norumo negi. Ne 
giling’ thi. Ne gikuyo marach! Ayot ma ne 
en nyako ma rapudo, noseol malich. Lal 
nyathi ne chalre githo nyathi. Ayot ne 
ywak kawacho ni kaka min nyathi, 
nowinjore omak lwete kinde duto. Gor to 
ne oye ni onge ohala wuoyo mathoth 
nikech nyathi to ne oselal to en gi yie ni 
gibiro yude. | 

Ne gilor. piny, kendo ne giyudo joma ne 
dwaro neno Gor go. ka ritogi. Ne gin jariyo, — 
ngama dichuo gi ngama dhako. Bang’ 

mosore ne gidhi gi Gor gibedo e mesagi 
kendgi. Ayot gi nyithinde ariyogo bende 
nodhi obedo  .e mesa yorgi. Ne gibedo 
kama ochwalore gi mesa ma ne Gor gi welo 
ariyo ka obetie. 

“An e Gor, macha to jaoda, min nyathi 
molalno. Ariyogo bende nyithindwa. Un to 
un ng'a giri? Wach aneuru gima uluonga.” 
Gor ok ne dwar rito. 

“An ang'eyou nyakonchiel. In ikiaya 
kata jaodi bende kiaya.” Jal madichuo 
nowachone Gor “Mamani iluongo ni Kate 
Kalana. An nyinga John Ndari. Wach en 
ni, wang’eyo kama nyathiu nitie.” 

. “Iwacho adiera?” Gor nong'warore ni 
John. Koso in mana ng’ama obiro mondo 
ogol pesa kuoma?” 

“Awachoni adiera.” John noduoko gi 
muolo. Nogolo kadi moting’o pichane mar 
polis monyiso Gor. John gi Kate ne gin 
polise mag piny ngima- International Police 
ma ing'ado ni Inter-pol. 

“Nobedo nang’o?” Gor nopenjo John gi 
Kate. 

“Jomoko ema nyocha okwale kinde 
mane udonjo e pap kar Show. En nyathi 
morit maber majachia kendo ma wang’e 
rieny. kaka wang’ nyathi mariek ahinya. 
Joma ni kode gin jomatimo somo koda 

experiment mar obuongo gi rieko dhano. 
Gibiro wuok ka chieng’ Juma pil. 1dong gi 
ndalo adek kende to nyathini olalni 
chutho.” 

“In to ikelo ng’eyo wachni nade?” Gor 
nopenjo gi chich e chunye. 

“Jogi timo timni pile, kendo wasebedo 
ka waluwogi kata loka nam Ulaya. Kata 
kamano marini to wang'ni wayudogi mana 
rando. Bende watiyo kodgi. Wan achich, 
to ok ging'eyo ni wan ogulmama, kendo ni 
wadwaro makogi. Pile uwinjo ni nyathi 
ng'ato kata nyithindo moko olal,: to ji 
wuoro ni nyithindogo olal nade. Wan 
wang'eyo ni nitie jokuo nyithindo ma 
kwalo kendo rundogi kamoro amora e piny 
ka.” John nowachone Gor. 

“Koro watim nang'o?” a 

“Wan joma nono weche.  : Wan 
ogulmama mar piny mangima Inter-pol. 
Wabiro temo matek konyi golo nyathini. 
Waikore mako jokuogego . kendo. terogi e 
kot. Nyaka twegi. Kik iluor.” Kate nohoyo 
Gor. 

“Mama biuru uwinjie.” Gor noluongo 
jaode gi nyithinde, “Jogi ong'eyo kama 
Songa nitie.” Aa AE 

“Adiera?” . 

“Ee adiera, wang'eyo kama nyathini 

nitie, kendo ongima maber.” Ja-polis ma 
dichuo ma nyinge ne en John noduoko ma 
piyo piyo. 

“Ka ung'eyo kama nyathiwa no nitie to 
ok uterwa wadhi waome? Koso udwaro ni 
Baba umiwu pesa?” Nyangi nopenjo John 
gi Kate. 

“Onge gima ubiro miyowa nikech tijwa 
en konyoji, kendo golo jo maricho ei piny.” 
John noruyo wacho. 

Kate bende nowacho ne gi ni, “Mani e 
tijwa. Ok wadwar pesa moro amora 
kuomu.” 

“To kaipo ni joma ni gi nyathino otamore 
ni ok unyal gole kuomgi?” Ayot nowinjo 
luoro e chunye mit nopenjo wachni matek. 

“Kik iluor Mama,” Kate noduoke kendo 
nyise ni gisechano kendo en ema ne en gi 
nyathi e ode. “Onge kaka wanyalo miyogi 
nyathi nikech wadwaro makogi. Watiyo 
kodgi to gikia ni wan polis. An ema okano 
nyathi e oda. Kata barup wuoth, passport 
bende waseyudone nyathi akano 

“Yawa, ok umiwago amiya? Onge gima 
pod ukanene.” Ayot ne oywagore ne Kate 
giri. IE 
“Ok wanyal. Jogo oketo dhako moro ma 
rito nyathi seche te. Bende ka wamiyou 
nyathi to gibiro tang‘ ma giringi. Mano 

nyalo ketho tich mondikwane. Bed gi kwe, 
onge gima biro timo nyathiu.” 

“A, yawa, mmm, mani to itimo nang 'o? 
Di tekruok!” Ayot nohum nono. 

“Gimiye gik tugo matara nyaka ndiga 
te. Bende ginyiseni urite. Kendo uwacho 
ni mondo otug atuga, ochiem maber, ka 
ayeto gibiro kele iru gi ndege. Omor, 
otugo.”Ayot gi Gor ne jorangore ma. giling’ 
mana thi. Ma wach ma ne tek adier. 

“Adwaro ni uchik itu maber.” John 
nowachone: Ayot giri. Nowuoyo ka polis gi 
teko. “Chieng’ Juma pil, wanawuogi od 
Kate gi nyathi. Wabiro dhi kode e paw 
ndege maduong man Mombasa kani. 
Wabiro wuok ka gima waikore mondo 
wakony jokuogego oter nyathi loka Ulaya. 
Magi e gike mag wuoth.” John nogolo otiko 
ndege ma ne giseng’iewo ne Songa koda 
barupe mar wuoth. 

“Peter Smith ma en achiel kuom 
wasungu man e wachni. biro dhi- kode. 
Obiro dhi kode ni en nyathi mogolo oago 
Kongo odhi pidho. En koda kalatase 
madwarore duto. Bende gin koda ::dekgy. 
Joma nyalo geng'o nyathi mondo kik 
gidhigo, osego dhogi bor. Omiyo ök gibi 
wacho gimoro amora.” 

“Aye, mano wach matek ma nadeni? 

Koro uluongani atim nang’o?” Gor nopenjo 
John gi Kate? Ayot gi nyithinde ne jokuyo. 
Wachni ne otamo wang'gi. 

“In bende wadwaro mondo chieng'no 
idhi e paw ndege. Dhi gi taksi kata mtoka 
osiepni moro ma ok mari. Idonj kanyo 
okinyi saa ang'wen e wang’e. Ka ayeto idhi 
ichung mitokano maber but mitok oyiwe 
marachar ma namba ne en 130977. 
Iwinjo. Ibiro neno mitokano e tiend yien ka 
nyim paw ndege.” Nomiyo Gor kalatas 
matin ma nondikie namba mitokano. 

“Kar saa ang’wen kanyo wan bende 
wanadonj gi nyathini gi Kate. Wanyisogi 
ni tiend yath kanyo ema wabiro rome.” 
John nonyiso Gor giri ni kanyo ema ne 
gibiro miyoe jogo otiko ndege zi nyathi 
koda barupe wuoth te. “Saa mineno ka 
awuok gi nyathi ka amako lwete to .in 
bende iwuogi.” John nosechano wechegi 
duto maber. 

“Gi e saa ma wawuokno, ogulmama 
mathoth biro umore kuom Smith gi Atoti 
nyar Kenya. Atotini bende oikore dhi gi 
Smith Ulaya gi nyathini. Wabiro makogi 
dichiel. Jariyo moko magin wasungu 
bende biro donjo kodgi riat kanyo gi taksi. 
Gin bende wabiro makogi. Sano bende 
ema wabiro golo kendo nyisogi barupewa 
mag polis.” 

“Ubiro ruko kodgi! Ok ginyal hinyo 
nyathi?” Gor nopenjo John. 

“Rit atiek.” John noduoko Gor. 

Kani eka wabiro nyisogi kitwa ma 
adiera kaka wan polise piny ngima - Inter- - 
pol. Kendo gibiro ng’eyo gima obila 
mirwayi en!” John nonyiero matin ka ayeto 
nochako wuoyo kendo. 

“Ara koro winji. Ong’ereni saa ma 
yathini oneni, obiro ringo biro iri. Kendo 
mani ema biro bedo ranyisi ni en nyathini 
adier nikech ong’eyi. Magi duto biro timore 
ka pod ok wamakogi. Omiyo onge kak gi 
ginyalo hinyo nyathi.” 

“Wanyalo biro gi min mare?” 

“E, biuru gi min. Mak mana ni ok 
wadwar miyogi thuolo mondo gitang’. 
Omiyo saa angwen mokinyi e wange, 
idonj kanyo. Kik ibabni. Bende kik iwuog 
ei mitoka nyaka ine ka wawuok gi Kate 
koda nyathi, amako lwete wawuotho 
wadhi ir Smith gini.. : 

“Yawa, kata iwacho, donge dipo ka jogo 
ohinyi nyathi, kata goye bunde?” Ayot 
nopenjo John. 

“Ok  ginyal 5 nikech kaka John 
osewachono, ok wabi miyogi thuolo mondo 
gitang’.” Kate noduoko Ayot kendo nomedo 
` oye mondo obed gi chir. “Sani jokuogeg 

“onge ka. Ne gidhi bayo Lamu.” | 

KWAN MAR ABICH 


. Gor. pod chunye ne thagore. Nowuoro 

ni koro mano gimanade ma notimorene ni! 
Wachno nochando chunye. Ji mathoth 
nodhi e show no. To ang'o momiyo gin 
ema ne jo mahundu oyierogi. Ne en gima 
gitimo atima, koso ne gisebedo ka gi 
luwogi chakre dala? 

Yawa, Gor gi joode nobedo kaparore 
marach. Gik ma Kate gi John nonyisogigo 
ok nokelonegi kwe ngang’. Bang’ wuoyo 
kuom kinde malach, koda John gi Kate, ne 
gimiyogi migago e otel kanyo. . 

Bang’e kar saa achiel kanyo, ka John gi 
Kate ne josea, Gor nowuok mondo odhi 
ogo simo ne wadgi moro. Jalo ne 
iluongoni Juma, kendo ne en gi tich 
maduong’ Mombasa kanyo. Ne en jatend 
jomanwar. Gor nodhi e od simo matin ma 
ne ni e dhoranga otel kanyo, mit. 
nogochene. et 

““Asegoyoni simo ndalo mathoth, to 
nyocha in oko.” Gor nonyiso Juma. “Jaot 
ema osebudho kodwa ka didek.” 

“Iyudo ka eka. owachona wachno. Ne- 
adonjo saa aboro ka. Gor nonyise kaka 
nyathi nolalnegi e dhorangach maduong' 
ma idonjogo e paw show. N 

“Kare ero abiro sani sani mondo 
iwachna maber. Jaot omosou. Bet odich 
matin. Ok onyal biro sani.” Juma nobiro 
piyo mana ka gima ne ouyo. Noyudo ka 
Gor gi joge obet rite, kendo ne giyogore 
malich ka ogoyo negi mos. Ko 

Gor nonyiso Juma kaka John gi Kate 
ma gin jo-Inter-pol ema ne ni gi nyathigi. 
. Bende nowachone kaka bet chunygi ne 


parore. “Waluor ni kamoro jogi ok 


wachnwa adier.” | 

“Ok apar ni giwuondou.”Juma noduoke. 
“Nitie polise piny ngima ma timo achich 
kendo: nono mahundu matimore e pinje 
mathoth. Kata kamano adhi nono gi polis 
maduong’ ma ka. Abiro gochoni.” Juma 
nomedo loso kodgi kendo nyisogi ni nyaka 
gibedi gi geno pile. 

“Chieng’ moro ibi ikonywa lwenyno.” Ayot 
nowachone. - 

“Be, an bende anabi chieng’ Ngesono. 
Nyaka  akonyi .golo nyathi e  lwet 
'jomahundugo. Abiro biro gi mtokana 
awuon kod joga angwen man kod gik 
lweny. Wanabi ka wamanore mana chuth. 

Onge tugo. To mokuongo adhi timo achich 
ma /ang‘eni John gi Kate gin ogulmama 
adiera mag Inter-pol. Abiro gochoni 
kaseyudo adiera mantie.” 

`. “Erokamano ahinya,” Gor nowachone 
Juma. Ne gimadho chai ka ayeto Juma 
noa odok ode. 

Ndalo adek ma nodong’go ne chalo dwe 
ne Gor gi joge. Otieno. ne gipuodore 
apuoda kata Juma nogocho monyisogi ni 
John gi Kate ne gin polise Inter-pol. Ne gin 
gi | kibaje kendo kihondko nomakogi 
marach. Ne ginindo to gibuogore, 
gichiewo, ginindo to gibuogore gichiewo. 

Otieno ma pinyne rugo Ngeso to koro 
ok ne ginindo kata matin. Piny noru 
moyudo ka ne giserwakore chon ma ne 
gichako mana ikore mar dhi ka paw ndege. 
Saa ang wen e wang'e kak, Gor ne jodonjo 
e paw ndege gi lange. Juma ma wadgi ma 
tiyo gi jomanuar cha bende nochopo gi 
lange. i 

John gi Kate bende ne jodonjo gı 
nyathi. Gigi ne timore riat mana kaka 
nosechangi. Jogi noyawo dhood mitokgi 
mit ne giwuok gi Songa. Ji ariyo ka: dhako 
gi dichuo, Atoti gi Smith bende ne jowuok 
ka gidhi romo gi Songa, Kate koda John. 
Matin nono ni i, to odiero ariyo moko ka, 

‘igRatterbons giinYawadgi; bende nolodhoré e 
mitokgi ma ne gi haya. Ne gireto mondo 
gidhi giwuo gi Kate koda John ma ne 
“nikod nyathi. 

‘Gor wuon nyathi bende nowuok 
mapiyo sano e mitoka ka reto. Jogi duto 
nochiko ir Songa nyathi Gor. gi Ayot tir. 
Ka Songa noneno wuon, notito ngwech 
ma nogore kuom wuon koyuak ni, “Baba, 
baba ayudi. Ere Mama, Nyangi gi Otis.” 
Sano bende ema obila ma noyudo opondo 
e bath paw ndege nowuok ka diemo wang’ 
ma noluoro jang’wen ka: Atoti ma ne en 
dhako ma nyar jo-Kenya, odiero ma ni 
dendo ni Smith koda odieche ariyo moko 
ma ne gin Preston gi Winter. Jogi bende 
Obila marwayi noluoro momako dichiel. 
Sano ema nyaka Juma bende nowuok ie 

' mitoke. Juma ne jong'ere maber gi Kate 
gi John. 

Wach ne tek, yawa. Kani ema Kate gi 
John ma Inter-pol ne jogoloe barupegi mag 
tich kaka polis. Jokuo nyithindo ka dhogi 
nomoko nono ka ne gi neno barupego. 
Remo nokayogi! Koyo nomakogi, ma piny 
norwenyogi. 

“Wan polis Inter-pol, watiyo ne piny 
ngima. Ok wan jomahundu. Omiyo ok ne 
wayie tiyo kodu e yoo marach mar kwalo 

kendo rundo nyithind ji.Wang'eyo ka un gi 
joweteu matiyo e piny ngima kuende te. 
Wabiro makou duto te. Nyaka  wageng’ 
nek, kwo, rwenyo gi dwanyo  nyithindo 
matindo.” 

Ayot nowuok ei mitoka kendo Songa 
noringo monagore kuome gi ilo maduong’. 
Dhakono mayan gi mor ka ne giyudo 
nyathigi. 

Koro eka norango jogi maber. Kendo 
nobuok malich mit nowacho ne Kate gi 
John giri ni, “Yawa, donge ma e nyako ma 
nomosowa maber chieng’ ma ne wadonjo 
e otel ka cha? Ma nogoyo mbaka gi 
nyithindo gaming’a. Kare ma ema omiyo 


nopenjo nying Songa. Iparo kaka nobuka 


ni achal kod wadgi moro? Ayot nopenjo 
jaode. “Kare nodwaro mana yor kwalo 
nyathiwa? Nyakoni kite rach, kendo oyiero 
tich marach. Nene kaka opiso neno.” Ayot 
iye nowang’ monego ni oka Atoti gi lekene. 
..Jangwen ka nomak mabuse ka pod ne 


nono weche kaka nobet. Ayot gi Gor gi 
-nyithigi ne jodok thurgi. Kendo ne gimor 


malich. Koro ne gindiko jarit ne Songa. Ok 
ne ginyal dhi kamoro ma ok ne gin gi jalo 
ma ma tijene en mana rango Songa kende. 


Kata ka koro nodhi sikul, kata ka notugo 
ei dala. Jaritni nosiko e bathe seche 

duto. Jokuoge ka ne, nigi jowetegi ma ne 
gi tiyogo. Jogi chieng’ moro ne nyalo duogo 
ma gikwal Songa kendo. Omiyo Gor giri 
notang’ marach. . | 

Wasungu ma jokuo nyithindo ka noter 
mondo odhi oyal Ulaya kuma opis gi 
maduong,' ne nitie. Ne en ohala motudore 
kaka net, Atoti gi Smith ma ne jo-Kenya 
ka, to: noyal motwe thurwa ka. Jogi duto 
noyal ma notwe higni abich ng'ato ka 
ng'ato kuom wuondo ji. Kendo higni apar 
ng’ato ka ng'ato kuom kwalo nyathi. Duto 
notwegi higni piero auchiel. | 

Ayot gi jaode nochako tich matek 
kendo. Koro ne gikeno nikech ne gidwaro 
gero ot maber man gi opanga kata tails e 
wi tate. 

Jaduong’ Blasto Akumu Aum 
1900-2004 


Jaduong’ Blasto Akumu Aum ne en 
wuod Aum Oluoko. Min mare ne en Bole 
Okungu nyar Olima ma ne en nyar 
Kabondo Kodumo. Omiyo pile ne idende ni 

"Wuod Nyar Kodumo. 

Wuonwa nonyuol ei Nyakach, Koguta, 
Mwalo Sango, Sang’oro e gweng’ Nyakwere. 
Nonyuole e higa 1900. 

 Wuon notho oweye ka . ne en nyathi 
matin midhodho. Kendo nowachonwa ni 
nodhoth gaming’a nyaka koro ne en 
jakwath. Kendo ni pile kane oa kwath 
nosayo min ni mondo oweye odhodhie . 
matin oneggo riyo! Nowegi ,, owadgi 
maduong’ koda nyamingi matin achiel ma 
ne luwo bang'e. Ka nodit moromo ne gidar 
gi mingi gia Sang’oro nikech tuo nindo kata 
nyalolwe,' mit ne gidhi Wang’anga, but 
Awasi. Ka ne en wuoyi moromo nono, ne 
gichako gituk gidok Nyakach, Nyabondo e 
kind Kogute ma dhoodgi ma nodhi kuro 
chon. Kuro . na pod nodakie nyaka nyoro 
otho kendo ema nonyuolwae.- | 

Ka ne gidhi Nyabondo, Bole noyudo 
yuore moro ma nobet kode ma nonyuolo 
kode yawuoyi adek mane gin: Aum, Owere 

gi Obala. Baba nonyisowa ni mingi -ne lelo, 
jakwer wach, jabura kendo jatich marikni. 
Bende ok nodwar janyawo. Nonyisowa ni 
nohero min , kendo notiyone tije kaka moto 
giri. Kendo ni bang'e ka koro notiyo to min 
ema ne kanone pesa nyaka nokuno ma 
nonyiewogo dhok monyuomogo minwa! 
Bole notho chon. Ok ne wanene. Hawi 


marach jowetegi Baba nyaka nyamin bende _ 


nosetho chon. Koro Baba kende ema tinde 
yande odong’. 

Ka ne en wuoyi moromo, ma pod ok 
nokawo opande, wuonwa nodhi somo 
Kabwana Innes e Nyakach Mission Station, 
e kanisa. Nopuonjore somo gi ndiko gi 
weche din e bwo jo African Inland Mission 
(AIM). Bang’e nolokore odok ka Church 
Misson Station (CMS).  Minwa bende 
nosomo Kabwana kuro. Ne gin jo-Kristo 
kendo ne gitimo arus maler e Kanisa. Ne 
ginyuolowa nyithindo apar gariyo. Adek 
kuomwa notho katindo. Koro ne wadongo 
dhano ochiko; yawuoyi ariyo gi nyiri abiriyo. 
= Wuonwa nobedo japuonj Kanisa ma ne 
puonjo Katekaism somo, dwaro nying’, wer, 
koda lamo: Baba nochako kendo gero 
Kanisa mar A.C.K. Guu mapod dhi nyime 
nyaka sani. Bange Jaduong’ Mathayo 
Nandi Aloo bende noriwe lwedo. Jodongo 
ariyogi notiyo matek ahinya kendo waneno 

tijgi matekni. Jogweng’ bende noriwogi 
lwedo ma ne gigero primari koda sekondari 
sikul Guu kanyo. 

Kane wadongo waa piny, Baba gi Mama 
ne joriwore e puonjowa gik moko monego 
nyithindo ng’e ka gidongo. Magi noriwo tije 
mitimo, to koda timbe bende. Kuom ranyisi, 
Baba giri nonyisowa ni kik wakwal kata. 
kawo gir ng’ato ka ok wakwaye. Ni kuo rach 
ketno hawi, ni nyaka wati matek wayud gik 
n.oko gi luchwa. Kongo bende nonyisowa ni 
kik wamadhi nikech Nyasaye ok dwar 
jamer. 

-Kuom wach tich, nopuonjowa mako kwer 

dhok kendo puro maber koda timo tije 
puodho duto nyaka mag ot bende. 
Nong’iewo ne ng’ato ka ng’ato kuomwa kwer 
kendo miyo ng’ato ka ng’ato kuomwa 
puodho matin. Puothegi ne wapuro 
wapidhoe oduma, oganda kata njugu gi kal. 
. Mani nomiyo wadongo ka wang’eyo ni 
» mwandu duto wuok e lowo. i 

Wuonwa gi minwa bende nohero 
wachonwa ni tich ok neg dhano. “Ka itiyo 
to ichiemo maber, inindo maber, kendo 
iyweyo ka iwinjo ka iol, to kata itiyo ma 
nade to ingima angima”. Mani en adier 
nikech gin gisetiyo matek ma tuo ema 
onegogi ka gin joma oti chuth. 

Wuonwa ne en jachik, japuonj, wiioro 

maber, kendo wuon dala maratego ndi. 
Nohero kendo luoro minwa. Gik matinde 
iwacho ni jenda gi, wan ne wadongo kodgi. 
Baba ne luokowa, miyowa chiemo, kendo 
tedonwa. Bende pile nobaro yiend tedo kata 
rego cham e pong’ orundo machon cha. 
Onge kata chieng’ achiel ma Baba ne ok 
openjo kata ne wasechiemo. Nohero kelo 
kata ng’iewo kendo ngeso chiemo mamit. 
Nomiyo wadongo ka wan jomiluma. Ka ne 
wasechamo gimamit kaka gweno, ring'o 
kata rech to ne owachoni mondo wagwe ne 
kado. Moloyo nohero luongo Dennis (ma 
tinde en J.D. Akumu Jakogero) mondo ower 
ne kado kaka jaduong’ moro gweng’wa ne 
gweyo ne kado ni: 

Eee kado ooo, eee kado ooo, eee kaao 
ooo. Gweno nyadundo en ema inege ne 
wendo, gweno nyadundo tiende tindo, 
kuku, gweno nyadundo, tiende tindo, en 
ema ibule ni wendo...... . 

Omiyo Baba bende ne en ng’at mohero 
-oyuma, pimo weche kendo miyowa nyiero. 
.Ng'ato ka ng'ato kuomwa ne olenc: gi 
nyinge ma nopakego. Nomiyo wationgo ku. 
waherore nikech ok nodwar dhawo moyuma 
oyuma, nohero kwe. 

Jonyuolwa ne winjore malich! Kane 
iketho to ne wang’eyoni ka Mama 
osedhawoni, to Baba bende nyaka ang’ 

dhawni mana chuth. Katakamano, 
Jonyuolwagi ok nohero chwadowa ngang’ to 
chik gi puonj to ne gin godo matek. Ka ne 
iketho machop kama koro ichwadie to 
ing’eyoni iketho adiera. Kendo ne~ inyalo 
chwadi ma ywak rwenyi. 

Wuonwa ne idendo ni Akumu Ja-saa, 
kendo ni Odiero. Nohero rito saa, kendo 
nochalo odiero gi timbene (mzungu). Bende 
ne en jatich ma ok ol. : Noterowa sikul somo 
gi nyak mane wuok e puothe kaka njugu, 
oganda, kal, oduma koda bel. Ne en japur 
maber ma ne opuonj Maseno weche pur. 
Bende ne en johala. Kane watindo ne 
waneno ka ne en gi punde mathoth ma 
nolokogo ohand cham kaka kal, bel koda 
oduma. 

Gimoro achiel bende ma omiyo waparo 
wuonwa koda minwa en ni ne gin Jokristo 
mogik..Ok ne gidundre gi yore piny. Kinde 
moro ang'iew nomakowa nyithindo aboro te. 
Nyaminwa maduong’ ema nodong. Mama 
bende noyudo odhi Kericho nyuolo nyathine 
machogo. Koro ne wanindo piny te. Odwa 
ne chalo wu 1. Chieng’ moro ka ne wachiew 
gokinyi ne wayudo e dhoodwa tir ka ng’ato 
nokete tong’ gweno, gik maratiglo moko, 
buru moko gi thuol motho! 8 Wuonwa 
nolemo, bang’e nokawo opawo ma nojowo 
kendo yweyo gigo duto ma nodhi opuko e 

choo mar bur. Onge gima notimowa. 
Nodagi "weche ajuoke gi kwer manonogo. Ne 
oketo ‘chunye ne Nyasaye. 

Jo-Luo gi ogendini jorateng’ mathoth 
kwer ni mon ok onego pidh yien. Mamawa 
nopidho yien ma moko pod ochung’ e 
dalawa nyaka sani. Chon kane pod 
watindo, wuonwa nopuro puodho kamoro 
maber.. Bange nokelo. yien.matindo mit 
nomiyo Mama mondo wakonye pidho. 
Aparo chieng’ni nikech Mama ne timo piyo 
mondo odhi e lalruok Gem Rae. Kweche 
Luo mathoth manono mathiro dongruokgi, 
wawinjo mana oko kuonde ma watede kata 
tiye. Odwa onge kwer nyaka sani. 

Kane watindo ne wahero wer ne Nyasaye 
godhiambo bang’ chiemo-nikech wuonwa ne 
en Japuonj Kanisa. Omiyo waduto 
wachiegni ng’eyo wende te man e Kitap 
Anglikan mar Wende Luo. Wuonwa to chal 
nine ong'eyogi te! Minwa nohero wer ma 
wacho ni, Aketora Kuom Yesu Ruoth.... 
Wuonwa to nohero, Otelona Amor’ Gika, 
Nikech Yesu Otelona, koda Aleluya Yesu 
Ruodhwa, Wer ne uru Wer mamit gi gaya 
Maduong’... 

Jonyuolwa ne ni gi wich to giparo mane 
neno gima nyalore to gi ma ne ok nyalre. 

Ne ginyisowa ni, “Ka igero od pesa to 
kamoro nyaka ochung’ gi e kore ka pod idhi 

dwaro pesa moko. Udi machon mane 
ichoko jogweng'u konyi gero cha ema tije ne 
yot. Nikech ne ipudho lum, ka aye to ing’olo 
yien to koro igedo ageda.” 
- An kaka jandiko Baba koda Mama 
nonyisa weche mathoth mag Luo, moloyo to 
kane andiko Dag Weche ma en Dholuo- 
Dictionary. Baba nong’eyo yiende nya-Luo 
mithiethogo. Sigendini kod wende machon 
bende ne gipuonja gi yorewa duto. Baba 
monyisa kata kaka Joluo ne pogo lemo ka 
noneg chiaye matin kata maduong’. Gik 
ng’at motho wuode maduong’ kata owadgi 
ema ne kawo. Yeko masani ni ok tim Luo. 
Wuonwa nohero somo. Pile nowachonwa 
` ni en nonyuole chon kinde masomo pod ne 
tek. Ni dine bed ndaloni dosomo ndi. 
Omiyo gin gi Mama ne gijiwowa mondo 
wasom matek. Ndalo moro owadgimatin 
nonyiseni mondo ogola e sikul, otera 
Kericho adhi apuonjra chwecho gi wiyo usi. 
Kane Dennis, ominwa maduong’ nonyiso 
wuonwa ni mondo koyie to oduoka e sikul 
adhi asom kaka en bende nosomo nikech 
nyiri gi yawuoyi chalre. Wuonwa ne en 
ng’ama loko parone tek, Dennis bende ne 
pod en mana rawera. To kata kamano 
norwako wach Dennis mit noore mondo obi 
ooma Kericho. Nadok e klass adek. Pod 
natin, kendo nasomo. Chakre chieng’no 

Baba nowachonwa ni wanyalo somo kar 
obwongowa: nyako kata wuoyi. Omiyo kane 
akadho penj mondo adhi Alliance Girls High 
School, Baba nong’iewo na dhok mondo adhi 
asomgo. Mani bende ema notimo ne ominwa 
Dennis kane odhi somo Uganda kendo ne 
jowetewa moko bende. Baba ok nopogo ni ma 
wuoyi to ma Nyako. Ne ok okwedwa gi wach 
ma Joluo ohero ni migogo kata wagogni, kata 
ni nyako en ogwang’. En nokawo ni nyathi en 
nyathi. Nyith gweng’ nopuonjo somo kendo 
nojiwo jowa duto mondo oter nyithindo sikul. 
Omiyo gweng'wa ritie lony kendo nyithindo 
osomo. Ne nitie ji machon ma nosomo kaka 
Barnabas Oigo ma nopuonje somo koda David 
Mbiwa gi Musa Okura ma bende nopuonjo 
Mary ma en nyaminwa maduong’, Dennis kata 
an bende. . 

Wuonwa ne en kich. To nikech tich 
matek, keto chuny koda ng’eyo Nyasaye kendo 
ketone duto, omiyo nokelo konyruok ne wan 
nyithinde gi jogweng wa machalre gi joma ne 
ni gi jonyuolgi duto. Opuonjowa duto kendo 
ng'ato ka ng'ato kuomwa nyalo tiyo mapidhre 
kende. Ok nojuang'o yor dongruok. Kata ok 
ne en nyathi ma kayo kamano, nokawo telo 
mar odgi ma nokendo nowetene matindo 
adekgo te. Ok nosomo mandha to otimo 
mathoth ahinya e ngimane. Lowo kende e 
mwandu ma ne engo ka ne odongo, koda wiye 
gi paro ne gi tekre mane Nyasaye omiye. 

E kindeni nitie kiye mathoth e Kenya ka, 
kendo e piny Luo ka. Yawa, diber manade ka 
wanyalo kawo ranyis Jaduong’ Blasto Akumu 
Aum, mondo wati ma ok wapar ni ng'ato 
moro nono kata sirikal, biro ting’o ting'wa 
kendo miyowa gik moko duto nikech wan 
kiye.'. Ee, Nyasaye nyalo miyowa, kendo. 
gwedhowa to mana ka watiyo matek, keto 
parowa mos kendo, chano yorewa pile gi 
witruok oko ne gimoro amora ma watimo. 
Wuonwa ka noneno ka Mama oseyach, to 
nomedo puro puodho machielo. Notimo 
kamano nikech nong’eyo ni dhano ma ibiro 
nyuolno biro dwaroni opidhi kendo oriti. 

Wuonwa ne onge gi osiepe mathoth. 
Nowacho ni en Akumu thuol onge. osiepne. 
Nokwer ni osiepe mathoth biro kethone. seche! 
Ne en gi achiel kata ariyo ma bende ne tiyo 
matek kaka en. Ma ok nyis ni ok nohere 
kendo rwako ji, ooyo ngang, Wuonwa ne 
jahera kendo nong’won. Ne wadak gi ji 
mathoth kendo dalawa pile nopong’ gi welo gi 
wede. Ok ne wachiem  kendwa. :ng'ang,' 
Jokristo mag CMS machon ne hinyo nindo 
odwa. Magi ne gin kaka Reuben Omulo, 
Mathayo Amonde, kata nyoro ni Bishop Okulu 
bende. 

- Kabete, Guu gi Nyakach ewi Nyabondo. Bang’e nodhi Ng'iya gi Alliar 

